
 ROMÂNIA

 JUDEŢUL TIMIŞ

 MUNICIPIUL TIMIŞOARA

 DIRECŢIA PATRIMONIU
 SC2022-29422/22.12.2022

RAPORT DE SPECIALITATE,
Privind stabilirea taxei pentru concesionarea terenului situat în Timișoara, Bv. Liviu Rebreanu nr. 159 înscris în CF nr. 421358 Timișoara și anularea art. 1 din HCLMT nr. 361/2020 privind modificarea cap. IV-Preţul , la Contractul de concesiune nr. 1 din 01.07.1995 încheiat între Municipiul Timişoara şi SC DYNA PMD INVEST SRL

Prin adresa SJ2022-201/10.11.2022 Serviciul Juridic ne comunică Sentința Civilă nr. 619/29.06.2022 definitivă prin Decizia Civilă nr. 1123/09.11.2022, pronunțată în dosar nr. 2122/30/2021 prin care Tribunalul Timiș a admis în parte acțiunea formulată de către reclamanta Dyna  PMD Invest SRL, dispunând anularea în parte a HCLMT nr. 321/2020, în ceea ce privește art. 1, obligând Consiliul Local al Municipiului Timișoara la adoptarea unei hotărâri prin care să fie stabilită taxa pentru concesionarea terenului înscris în CF nr. 421358 Timișoara, nr. Top. 14169/1 prin raportare la valoarea stabilită în raportul de expertiză, respectiv a 13,843 lei/mp/an.

Prin HCLMT nr. 361/2020 s-a aprobat modificarea cap. IV-Preţul , la Contractul de concesiune nr. 1 din 01.07.1995 încheiat între Municipiul Timişoara şi SC DYNA PMD INVEST SRL și s-a stabilit taxa de concesionare prin raportul de evaluare întocmit de SC Fidox SRL la 33 lei/mp/an.
Activitatea SC  DYNA PMD INVEST SRL, conform Cod Caen 9311-activităţi ale bazelor sportive , vizează administrarea complexului sportiv BAZA HELIOS , care cuprinde :trei terenuri de tenis, un teren de fotbal pe material sintetic şi două terenuri de squash pe care societatea, în 13 ani de când a preluat concesiunea , a reuşit să crească gradul de ocupare a terenurilor.
În baza HCL nr. 2/24.01.1995, între autoritatea locală şi SC ELBA SA a intervenit contractul de concesiune nr. 1/01.07.1995 având ca obiect cedarea şi luarea în concesiune fără licitaţie a terenului înscris în CF 19266 , în suprafaţă de 23.679 mp, cu nr. topo 14169/3/1, 8640/4, 8577/3, 8577/4 , situat în Timişoara , str. Rebreanu , pe o perioadă de 25 de ani .

Prin actul adiţional nr. 1/1995, se modifică cap VI –valabilitatea contractului -  art. 12  astfel :”la expirarea termenului, contractul se poate prelungi cu acordul ambelor părţi”
    
Prin actul adiţional nr. 1/01.11.1999, în conformitate cu HCLMT nr. 145/01.06.1999, se modifică cap. II- obiectul contractului , după cum urmează: “Cap. II- Obiectul contractului este cedarea şî prelurea în concesiune fără licitaţie a terenului înscris în CF nr. 19266 în suprafaţă de 7521 mp cu nr. top 14169/3/1/1 situat în B-dul Iosif Bulbuca (fost Liviu Rebreanu) ”  

     
Prin actul adiţional nr. 2/10.07.2007 încheiat în baza contractului de vânzare – cumpărare nr. 716/22.05.2007, se modifică cap. I- părţile contractante din contractul de concesiune 1/01.07.1995, calitatea de concesionar fiindu-i atribuită SC DYNA PMD INVEST SRL, înregistrată la Registrul Comerţului sub  nr. J35/1621/2002, CUI 14934455 şi reprezentată prin dl. Deutsch Petru Martin, aceasta preluând toate drepturile şi obligaţiile ce decurg din contractual de concesiune nr. 1/01.07.1995.Termenul folosinţei este de 25 ani, cu începere de la 01.07.1995 şi până la data de 30.06.2020.
Prin cererea înregistrată la PMT sub nr. CT 2020-001518/218.05.2020, SC DYNA PMD INVEST SRL solicită aprobarea prelungirii contractului mai sus menţionat şi ţinând cont de prevederile : 

-art. 13 din actul adiţional nr. 1/1995 din contractul de concesiune nr. 1/1995:“se acceptă modificarea articolului astfel: la expirarea termenului, contractul se poate prelungi cu acordul ambelor părţi.”

Potrivit art. 24 din Legea nr. 554/2004 a Contenciosului Administrativ  (1) „Dacă în urma admiterii acțiunii autoritatea publică este obligată să încheie, să înlocuiască sau să modifice actul administrativ, să elibereze un alt înscris sau să efectueze anumite operațiuni administrative, executarea hotărârii definitive se face de bunăvoie în termenul prevăzut în cuprinsul acesteia, iar în lipsa unui astfel de termen, în termen de cel mult 30 de zile de la data rămânerii definitive a hotărârii”.

(2)În cazul în care debitorul nu execute de bunăvoie obligația sa, aceasta se duce la îndeplinire prin executare silită, parcurgându-se procedura prevăzută de prezenta lege ”
Art. 108, lit.b din OUG nr. 57/2019 privind Codul administrativ “Consiliile locale şi consiliile judeţene hotărăsc, în condiţiile prevăzute în partea a V-a a prezentului cod,ca bunurile ce aparţin domeniului public sau privat , local sau judeţean, după caz, să fie: Date în administrarea instituţiilor publice şi regiilor autonome din subordinea unităţii administrativ- teritoriale care le are în proprietate; Concesionate; Închiriate; Date în folosinţă gratuită instituţiilor de utilitate publică; Valorificate prin alte modalităţi revăzute prin lege”
                                                               Concluzii:


Ca urmare a celor arătate mai sus, propunem emiterea unei hotărâri de Consiliu Local privind stabilirea taxei pentru concesionarea terenului situat în Timișoara, Bv. Liviu Rebreanu nr. 159 înscris în CF nr. 421358 Timișoara și anularea art. 1 din HCLMT nr. 361/2020 privind modificarea cap. IV-Preţul , la Contractul de concesiune nr. 1 din 01.07.1995 încheiat între Municipiul Timişoara şi SC DYNA PMD INVEST SRL.

